Document ID: 31993R1859

Komisijas Regula (EEK) Nr. 1859/93
(1993. gada 12. jūlijs)
par importa licenču sistēmas piemērošanu no trešām valstīm ievestiem ķiplokiem
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1972. gada 18. maija Regulu (EEK) Nr. 1035/72 par augļu un dārzeņu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 746/93 [2], un jo īpaši tās 22.b pantu,
tā kā Regulas (EEK) Nr. 1035/72 22.b pants paredz iespēju ieviest importa licenču sistēmu noteiktiem produktiem ar nestabilu tirgu, kurus ieved salīdzinoši lielos daudzumos;
tā kā ķiploku tradicionālās importa plūsmas krasi pieaug un tāpēc būtu jāpieņem pasākumi stingrai šā produkta importa uzraudzībai;
tā kā piemērotākais līdzeklis, kā panākt šo mērķi, ir ieviest importa licenču sistēmu, kas pieprasa, lai aizrit noteikts laiks starp pieteikuma iesniegšanu un faktisko licences izsniegšanu, un kas saistīta ar drošības naudas depozītu atbilstīgi produkta vērtībai, lai nodrošinātu to, ka darījumu veicēji izpilda savas saistības; tā kā, nosakot licenču derīguma termiņu, jāņem vērā konkrētā produkta tirgus īpašības;
tā kā būtu jāpiemēro Komisijas 1988. gada 16. novembra Regula (EEK) Nr. 3719/88, kas detalizēti nosaka kopīgos noteikumus par importa un eksporta licenču un iepriekšējās fiksēšanas sertifikātu sistēmas piemērošanu lauksaimniecības produktiem [3], kurā jaunākie grozījumi izdarīti ar Regulu (EEK) Nr. 2101/92 [4];
tā kā Augļu un dārzeņu pārvaldības komiteja tās priekšsēdētāja noteiktajā termiņā nav sniegusi atzinumu,
IR PIEŅĒMUSI ŠO REGULU.
1. pants
Ķiplokus (KN kods 07032000) laiž brīvā apgrozībā Kopienā, uzrādot importa licences, ko attiecīgās dalībvalstis saskaņā ar 2. un 3. pantu izsniegušas visām attiecīgajām personām, kuras uz tām piesakās, lai kur tām Kopienā būtu reģistrēta uzņēmējdarbība.
2. pants
1. Importa licenču izsniegšana ir atkarīga no drošības naudas depozīta ECU 1,5 par 100 kilogramiem neto svara. Drošības naudu zaudē pilnībā vai daļēji, ja licencē noteiktie daudzumi licences derīguma laikā netiek laisti brīvā apgrozībā vai ja laista apgrozībā tikai to daļa.
2. Importa licences ir derīgas 40 dienas kopš to izsniegšanas dienas, kā noteikts 3. panta 2. punktā.
3. pants
1. Importa licenču pieteikumu un importa licenču 8. iedaļa uzrāda produkta izcelsmes valsti. Importa licences ir derīgas vienīgi produktiem, kuri cēlušies valstī, kas uzrādīta to 8. iedaļā.
2. Importa licences izsniedz trešajā darba dienā pēc pieteikuma iesniegšanas dienas, ja šajā laikā netiek pieņemti pasākumi.
Tomēr importa licences, kas tikušas pieteiktas līdz trešajai darba dienai vai trešajā darba dienā pēc šīs Regulas spēkā stāšanās dienas, izsniedz uzreiz.
4. pants
Dalībvalstis dara zināmu Komisijai šādas ziņas:
1. Importa licenču pieteikumos ietvertos daudzumus kopā ar attiecīgo KN kodu, daudzumus, ko sadalījusi izcelsmes valsts.
Šīs ziņas sniedz šādi:
- katru trešdienu - attiecībā uz pieteikumiem, kas iesniegti šīs nedēļas pirmdienā vai otrdienā,
- katru piektdienu - attiecībā uz pieteikumiem, kas iesniegti šīs nedēļas trešdienā vai ceturtdienā,
- katru pirmdienu - attiecībā uz pieteikumiem, kas iesniegti iepriekšējās nedēļas piektdienā.
2. Neizmantotās vai daļēji izmantotās importa licencēs ietvertos daudzumus atbilstīgi starpībai starp daudzumiem, kas uzrādīti licenču mugurpusē, un daudzumiem, kam tās izsniegtas.
Šo informāciju dara zināmu katru trešdienu attiecībā uz iepriekšējā nedēļā saņemtajiem datiem.
Ja kādā no 1. punktā minētajiem laikposmiem nav iesniegti importa licenču pieteikumi vai ja nav nekādu neizmantoto daudzumu, kas minēti 2. punktā, attiecīgā dalībvalsts dara to zināmu Komisijai šajā pantā norādītajās dienās.
5. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1993. gada 12. jūlijā

Labels: 3
17
5